**12.12.2023(2).**

**E-pasta nosaukums**

Par Nacionālās savienotājprogrammatūras portāla apmācībām

**E-pasta teksts**

Šobrīd ir uzsākti produkcijas vides testi pārrobežu veselības pamatdatu un e-recepšu datu apmaiņas projektā, līdz ar to, vēlamies Jūs informēt, ka  25.01.2024. ģimenes ārstu sanāksmē (laiks tiks precizēts nedēļu pirms sanāksmes)  plānots izstāstīt un parādīt E-veselības sistēmā izstrādāto Nacionālās savienotājprogrammatūras portāla funkcionalitāti.

Demonstrācija ilgs ne ilgāk kā 30 min ar iespēju uzdot jautājumus. Tiks sagatavoti un nosūtīti arī mācību materiāli.

Informējam, ka no  01.02.2024. ārstniecības personām, tai skaitā NMPD, būs iespējas ES dalībvalstu – Igaunijas, Portugāles un Spānijas iedzīvotāju veselības pamatdatus izsaukt un apskatīt E-veselībā, tādējādi, sniedzot medicīnisko palīdzību, saņemt informāciju par pacienta veselības pamatdatiem (diagnozes, ķirurģiskās iejaukšanās, alerģijas u.tt.).